Menslike oorskot in vlak graf gevind in NoordwesArgieffoto Kealeboga Molale, woordvoerder van die polisie, het gesê die oorskot is Vrydag gevind by Ikageng in Klipgat nadat twee mans ŉ fondament gegrawe het om ŉ plakkershut op te rig. “Die polisie en forensiese antropoloë bly die toneel besoek vir verdere opgrawings en forensiese ontleding,” het Molale gesê. Volgens Molale sal die oorskot ontleed word om te bepaal of dit aan ŉ vrou en kind behoort wat op die eiendom gewoon het en in 2012 as vermis aangemeld is. Niemand is nog in hegtenis geneem in verband met die voorval nie en die ondersoek gaan voort.